paragraph_text: Sicilijanska je škola uvela nov i revolucionaran metrički oblik, sonet, koji će s Petrarcom i petrarkizmom ući u kanon pjesništva. Novina je sicilijanske škole iskorak prema narodnom jeziku, koji se pokazuje kao jezik dostojan poezije. Više nego po sadržaju, poezija sicilijanske škole značajna je jer je sa svojim jezičnim bogatstvom i inovativnošću nadišla granice svoje regije, što je vidljivo i u tradiciji kasnije toskanske pjesničke škole.